CELEX: 32015D0902
Language: lt
Date: 1433894400000
Title: 2015 m. birželio 10 d. Komisijos įgyvendinimo sprendimas (ES) 2015/902 dėl priemonės, kurios ėmėsi Latvija vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai GGP Italy spa gaminamą vejapjovę (pranešta dokumentu Nr. C(2015) 3799) (Tekstas svarbus EEE)

12.6.2015   
            
            
               LT
            
            
               Europos Sąjungos oficialusis leidinys
            
            
               L 147/22
            
         KOMISIJOS ĮGYVENDINIMO SPRENDIMAS (ES) 2015/902
   2015 m. birželio 10 d.
   dėl priemonės, kurios ėmėsi Latvija vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai GGP Italy spa gaminamą vejapjovę
   
      
         (pranešta dokumentu Nr. C(2015) 3799)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), visų pirma į jos 11 straipsnio 3 dalį,
   kadangi:
   
               (1)
            
            
               Latvija informavo Komisiją apie priemonę, kuria draudžiama pateikti rinkai GGP Italy spa gaminamas vejapjoves Stiga Collector 35 EL (C350, 297352654/S13);
            
         
               (2)
            
            
               remiantis Direktyva 2006/42/EB vejapjovės buvo paženklintos CE ženklu;
            
         
               (3)
            
            
               priemonės buvo imtasi dėl priežasčių, susijusių su vejapjovės neatitiktimi esminiams sveikatos ir saugos reikalavimams, nustatytiems Direktyvos 2006/42/EB I priedo 1.3.8 punkte dėl apsaugos nuo judančių dalių keliamos rizikos parinkimo ir 1.4.1 punkte dėl apsaugų ir apsauginių įtaisų bendrųjų reikalavimų, kadangi atstumas tarp galinės mašinos sienelės ir geležtės smaigalio apskritimo yra per mažas, todėl naudotis mašina nėra saugu;
            
         
               (4)
            
            
               kartu su pranešimu buvo pateikta Slovėnijos kokybės ir metrologijos instituto parengta bandymų ataskaita;
            
         
               (5)
            
            
               Komisija raštu paragino gamintoją pateikti pastabas dėl priemonės, kurios ėmėsi Latvijos valdžios institucijos. Atsakyme gamintojas nurodė, kad gaminys buvo savanoriškai atšauktas iš Latvijos rinkos;
            
         
               (6)
            
            
               remiantis turimais dokumentais bei pareikštomis pastabomis ir atsižvelgiant į veiksmus, kurių ėmėsi susijusios šalys, nustatyta, kad vejapjovės Stiga Collector 35 EL (C350, 297352654/S13) neatitinka Direktyva 2006/42/EB nustatytų esminių sveikatos ir saugos reikalavimų. Todėl reiktų pripažinti, kad priemonė, kurios ėmėsi Latvija, yra pagrįsta,
            
         PRIĖMĖ ŠĮ SPRENDIMĄ:
   1 straipsnis
   Priemonė, kurios ėmėsi Latvija, siekdama uždrausti pateikti rinkai GGP Italy spa (via del Lavoro 6, 31033 Castelfranco Veneto, Italija) gaminamas vejapjoves Stiga Collector 35 EL (C350, 297352654/S13), yra pagrįsta.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. birželio 10 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 157, 2006 6 9, p. 24.